Miturut Annex 14 saka ICAO ("International Civil Aviation Organization", Pakempalan Anggegana Sipil Internasional), papan anggegana yaiku laladan tinamtu ing dharat utawa banyu (kalebu yeyasan, pepasangan, lan piranti) kanggo tekané, lungané, lan lakuné montor mabur. Éwadéné, pratélaning papan anggegana miturut Angkasa Pura yaiku kabèh yeyasan lan piranti minangka kalengkapan saora-orané kanggo prasarana tumrap tetunggangan anggegana wong akèh.